

REPUBLIKA HRVATSKA

SISAČKO-MOSLAVAČKA ŽUPANIJA

OPĆINA MAJUR

OPĆINSKA NAČELNICA

KLASA: 611-02/23-01-2

URBROJ: 2176-14-03-23-2

Majur, 3. veljače 2023. godine

Na temelju članka 20. stavka 3. Zakona o knjižnicama (»Narodne novine«, broj 17/19, 98/19 i 114/22), članka 14. stavka 2. Statuta Narodne knjižnice i čitaonice Majur (»Službeni vjesnik« Općine Majur, broj 5/19) članka 35. Statuta Općine Majur (»Službeni vjesnik« Općine Majur, broj 11/13 i 41/13, »Službene novine Općine Majur«, broj 3/14, 1/18, 2/20, 1/21, 4/21 i 1/23) a u svezi s Odlukom Općinskog vijeća Općine Majur o raspisivanju Natječaja za izbor ravnatelja Narodne knjižnice i čitaonice Majur (»Službene novine Općine Majur«, broj 1/23) Općinska načelnica Općine Majur, raspisuje

**NATJEČAJ**

**za izbor ravnatelja**

**Narodne knjižnice i čitaonice Majur**

I. Uvjeti:

− završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij,

− položen stručni knjižničarski ispit,

− najmanje pet godina rada u knjižnici te se odlikuje stručnim, radnim i organizacijskim sposobnostima.

II. Uz vlastoručno potpisanu prijavu potrebno je priložiti:

- životopis;

- dokaz o stručnoj spremi;

- dokaz o položenom stručnom knjižničarskom ispitu;

- dokaz o hrvatskom državljanstvu (preslika osobne iskaznice, vojne iskaznice, putovnice ili domovnice);

- dokaz o radnom stažu iz kojeg je razvidan rad u knjižničarskoj struci (ugovor o radu, potvrda poslodavca, elektronički zapis o podacima evidentiranima u matičnoj evidenciji Hrvatskog zavoda za mirovinsko osiguranje ili potvrdu Hrvatskog zavoda za mirovinsko osiguranje o podacima evidentiranim u matičnoj evidenciji);

- uvjerenje nadležnog suda da nije pokrenut kazneni postupak ili da nije pravomoćno osuđen za kazneno djelo, ne starije od 30 dana od dana objave natječaja;

- program rada i razvitka Knjižnice za mandatno razdoblje.

Svi dokumenti se dostavljaju u neovjerenoj preslici.

III. Mandat ravnatelja traje četiri godine, a ista osoba može biti ponovno imenovana.

IV. Prijave se podnose u roku od 8 dana od dana objave Natječaja, na adresu: Općina Majur, Kolodvorska 5, Majur, s naznakom »Natječaj za izbor ravnatelja Narodne knjižnice i čitaonice Majur«.

Rok za dostavu prijava na natječaj teče ***od 3.2.2023. godine do 11.2.2023.godine.***

V. Nepotpune i nepravodobne prijave neće se razmatrati.

VI. S kandidatima koji ispunjavaju formalne uvjete natječaja provest će se intervju.

VII. O rezultatima Natječaja kandidati će biti obaviješteni u roku od 45 dana od isteka roka za podnošenje prijava.

Općinska načelnica

Klementina Karanović, mag.ing.agr.